সবচেয়ে সহজ পদ্ধতিতে রাঁধুন "চাইনিজ মিক্সড ভেজিটেবলস" - লেখক প্রকাশন
চাইনিজ মিক্সড ভেজিটেবলসঃ সবচেয়ে সহজ পদ্ধতিতে রাঁধুন "চাইনিজ মিক্সড ভেজিটেবলস"
বর্তমান ফাস্ট ফুডের দিনে এখনো অনেকে "চাইনিজ" খাবার খেতে ভালোবাসেন। কিন্তু রেসিপি জানা নেই বলে বাড়ীতে তৈরি করতে পারেন না। আজ তাই আপনাদের জন্যে খুব সহজ একটি চাইনিজ সব্জির রেসিপি নিয়ে আসলাম। আশা করি আপনাদের ভালো লাগবে।
চাইনিজ মিক্সড ভেজিটেবলসঃ
বরবটি-- ৭-৮টি
সীম--- ৭-৮টি
ফুলকপি-- ছোট ১টির অর্ধেক
গাজর-- ২টি
বাধাকপি-- ৩-৪টি পাতা
চিকেন ব্রেস্ট-- ১টি মুরগীর
চিকেন স্টক কিউব-- ১টি
(১ কাপ পানিতে গোলানো)
সয়াসস-- ২টে চামচ
ফিসসস-- ৩ টে চামচ
(ফিসসস না থাকলে লবণ দিতে হবে)
ওয়েস্টার সস-- ১ টে চামচ
রসুন থ্যাতো করা-- ১ টে চামচ
আদা থ্যাতো করা-- ১ চা চামচ
গোলমরিচ গুঁড়া-- স্বাদমতো
পিয়াজ-- ১/৩ কাপ
কাঁচামরিচ-- ৫-৬টি
তেল-- ২ টে চামচ
লেবুর রস-- ১ টে চামচ
কর্নফ্লাওয়ার-- ২ চা চামচ
কিউব করে চিকেন কেটে আদা-রসুন বাটা ও ১ টে চামচ সয়াসস দিয়ে মাখিয়ে রাখুন কমপক্ষে ২০ মিনিট।
১ কাপ কুসুম গরম পানিতে স্টক গুলিয়ে ঠান্ডা করে নিন। এবার এতে বাকি সয়াসস, ওয়েস্টার সস, ফিসসস, লেবুর রস, কর্নফ্লাওয়ার ও গোলমরিচ গুঁড়া মিশিয়ে রাখুন।
প্যানে তেল গরম করে থ্যাতো করা আদা-রসুন দিয়ে কয়েক সেকেন্ড ভেজে নিন। এবার এতে পিয়াজ-কাঁচামরিচ দিন, পিয়াজ হালকা নরম হলে চিকেন দিয়ে ভেজে নিন। আঁচ বাড়িয়ে দেবেন। চিকেন সেদ্ধ হয়ে গেলে ভাপিয়ে রাখা সবজি দিয়ে ৩-৪ মিনিট নাড়া-চাড়া করে স্টকের মিশ্রণ মিশিয়ে নিন। ঘন হয়ে আসলে ধনেপাতা মিশিয়ে নামিয়ে ফেলুন।
** আমি গ্রেভি একটু কম করেছি, তাই স্টক ১/২ কাপ দিয়েছি। চাইলে আপনারাও তাই করতে পারেন।
** ফ্রায়েড রাইস কিংবা পোলাউয়ের সাথে পরিবেশন করুন।